gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6748, del 04-04-2012 (2012/2588)

Notificació de la sentència dictada en el juí verbal número 3609/2010.
----------------------------------------------------------------------

### Dades del document

Número de DOGV
:   6748

Data del DOGV
:   04-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2588


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 3609/2010. [2012/2588]  
Assumpte civil 003609/2010  
Part demandant: Juan Carlos Ramos Ramos.  
Part demandada: Maubon Guillaume.  
Sobre altres verbals.  
En el juí esmentat s'ha disposat lliurar a la part demandada la cèdula que, literalment, és com seguix:  
«Dispositiva  
Estime la demanda interposada per Juan Carlos Ramos Ramos contra Maubon Guillaume i declare el demandat responsable dels danys provocats al demandant per la defectuosa execució dels treballs de pintura, i condemne Maubon Guillaume a efectuar directament o a càrrec seu totes aquelles operacions correctores i reparadores que s'inclouen en el dictamen pericial presentat per l'actor, i subsidiàriament per al cas que el demandat no complisca voluntàriament l'anterior se'l condemna a pagar 2.848 euros més els interessos legals.  
  
En matèria de costes cal ajustar-se al contingut del fonament jurídic tercer d'esta resolució judicial.  
D'acord amb la Llei 37/2011, contra esta resolució no pot interposar-se cap recurs. Article 455 de la Llei d'Enjudiciament Civil: seran apel·lables les sentències dictades en qualsevol classe de juí, les actuacions definitives i les altres que la llei assenyale expressament, a excepció de les sentències dictades en els juís verbals per raó de la quantia quan esta no supere els 3.000 euros.  
Esta és la meua sentència, que pronuncie, mane i firme.  
Publicació. La sentència anterior ha sigut llegida i publicada pel jutge que l'autoritza, mentres celebrava audiència pública el dia de hui, que és el de la seua data».  
Atés que es desconeix el domicili o residència actuals de la part demandada, mitjançant la resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, el jutge ha ordenat publicar este edicte al tauler d'anuncis d'este Jutjat o en el butlletí oficial per a portar a efecte la diligència de notificar la sentència.  
  
Torrevieja, 27 de febrer de 2012.- La secretària judicial: Eva Fernández Puga.
Diari Oficial de la Generalitat Valenciana


Sumari del DOGV 6815, del 10-07-2012 (2012/6320)

Notificació de la resolució de constitució de l'acolliment número 181/2012.
---------------------------------------------------------------------------

### Dades del document

Número de DOGV
:   6815

Data del DOGV
:   10-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6320


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la resolució de constitució de l'acolliment número 181/2012. [2012/6320]  
Constitució de l'acolliment 000181/2012  
Part demandant: Generalitat Valenciana.  
Sobre: acolliments nacionals.  
En el juí de referència s'ha dictat una resolució la part dispositiva de la qual és la següent:  
«Acord  
Es constituïx l'acolliment familiar permanent del menor I. U. A. amb la família acollidora proposada per l'entitat pública, amb una duració fins a la majoria d'edat del menor, amb l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, sota la vigilància del Ministeri Fiscal i de l'ens públic.  
  
Notifiqueu esta sentència a les parts interessades i que hi han comparegut així com al Ministeri Fiscal, i notifiqueu-la als pares biològics per mitjà d'edictes que s'inseriran en el tauler d'anuncis d'este Jutjat i en el Diari Oficial de la Comunitat Valenciana tot això sense fer especial imposició de les costes, de l'expedient.  
Contra esta resolució es pot preparar recurs d'apel·lació en el termini de 20 dies des que es notifique davant d'este Jutjat, perquè el resolga l'Audiència Provincial de València.  
Així mateix, d'acord amb el que disposa la disposició addicional quinzena de la Llei Orgànica del Poder Judicial, en la redacció donada per la Llei Orgànica 1/2009, de 3 de novembre, per a la interposició de l'anterior recurs s'haurà d'acreditar que s'ha consignat en el compte de depòsits i consignacions d'este Jutjat en Banesto la quantitat de 50 euros, i no s'admet a tràmit cap recurs el depòsit del qual no estiga constituït.  
Ho mana i firma Sonsoles Mata Llorca, magistrada jutgessa del Jutjat de Primera Instància número 8; en done fe.  
Notificació: L'endemà vaig notificar de forma legal la resolució al Ministeri Fiscal i a la Generalitat Valenciana mitjançant un ofici expedit a través del servici comú de notificacions d'esta ciutat; en done fe».  
  
Atés que es desconeix el domicili o la residència actuals de Beauty Agbongiaruyi i Obehi Ugo, de conformitat amb el que disposen els articles 156.4 i 164 de la Llei 1/2000, d'Enjudiciament Civil, es publica el present edicte en el Diari Oficial de la Comunitat Valenciana per a portar a efecte la diligència de notificació.  
  
València, 15 de juny de 2012.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6897, del 07-11-2012 (2012/10934)

Notificació de l'acord d'iniciació. Expedient sancionador número D-297/2012.
----------------------------------------------------------------------------

### Dades del document

Número de DOGV
:   6897

Data del DOGV
:   07-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/10535


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de l'acord d'iniciació. Expedient sancionador número D-297/2012. [2012/10134]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient, a la persona o entitat denunciada que s'especifica a continuació, ja que, tot i que s'ha intentat la notificació en l'últim domicili conegut, no s'ha pogut efectuar.  
  
  
Expedient número: D-297/2012.  
Entitat o persona interessada: Ionel Stinga.  
Últim domicili conegut: carrer de Riola, número 7, 3r, porta 5, 46954 Alzira, València.  
Assumpte: acord d'iniciació d'expedient sancionador dictat per la directora territorial el 16 de juliol de 2012.  
  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03454 Alacant, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este edicte en el Diari Oficial de la Comunitat Valenciana.   
Si després d'haver transcorregut el termini esmentat no ha comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assistix a aportar les al·legacions que estime convenients en la seua defensa, o, si és el cas, a interposar recurs; tot això dins del termini legalment establit. Transcorregut el termini sense haver-ne fet ús, es dictarà la corresponent resolució.  
  
Alacant, 10 d'octubre de 2012.- La directora territorial d'Alacant: Elisa Díaz González.
Diari Oficial de la Generalitat Valenciana


Sumari del DOGV 6794, del 12-06-2012 (2012/5612)

Informació pública de la pèrdua de la carta de pagament número 461991M2083.
---------------------------------------------------------------------------

### Dades del document

Número de DOGV
:   6794

Data del DOGV
:   12-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5612


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública de la pèrdua de la carta de pagament número 461991M2083. [2012/5612]  
A causa de la pèrdua de l'original de la carta de pagament de la fiança núm. 108719G4800 per import de 252,02 euros, a nom de Fulton, SA, Q30746339, a favor d'Obres Públiques, Urbanisme i Transport.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la tresoreria dels serveis territorials de la Conselleria d'Hisenda i Administració Pública a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
  
  
València, 9 de maig de 2012.- La directora territorial: María Pilar Morant López
Diari Oficial de la Generalitat Valenciana


Sumari del DOGV 6811, del 05-07-2012 (2012/6125)

Notificació de la sentència dictada en el juí verbal número 1052/2011.
----------------------------------------------------------------------

### Dades del document

Número de DOGV
:   6811

Data del DOGV
:   05-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6125


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el juí verbal número 1052/2011. [2012/6125]  
Juí verbal 001052/2011  
Demandant: Caixa d'Estalvis de València, Castelló i Alacant (Bancaixa).  
Procurador: Javier Roldán García.  
Demandat: Ramón Alfredo Ruiz Alva.  
Edurne Zubia Zubimendi, secretària judicial del Jutjat de Primera Instància número 18 dels de València, faig saber:  
Que en el juí a què es fa referència al marge, s'ha dictat la resolució que consta del que es diu:  
«Sentència número 117/2012  
València, 29 de maig de 2012  
Mª Cecilia Torregrosa Quesada, magistrada jutgessa del Jutjat de Primera Instància número 18 de València, ha vist estes actuacions de juí verbal número 1052/2011, seguides davant d'este Jutjat a instàncies de Caixa d'Estalvis de València, Castelló i Alacant (Bancaixa), representada pel procurador Javier Roldán García i assistida de la lletrada senyora Corbín Barberá, contra Ramón Alfredo Ruiz Alva, en situació processal de rebel·lia, en reclamació de 4.998,21 euros, i basant-se en els següents:  
[?]  
Dispositiva  
Estime la demanda formulada per Caixa d'Estalvis de València, Castelló i Alacant (Bancaixa), representada pel procurador Javier Roldán García, i condemne Ramón Alfredo Ruiz Alva, en situació processal de rebel·lia, una vegada siga ferma esta sentència, a pagar al demandant la suma de 4.998,21 euros de principal, i a pagar els interessos convinguts o, si no hi ha un conveni, els legals de la suma esmentada des de la interpel·lació judicial. El condemne, a més, a les costes del juí i pose en les actuacions un certificat d'esta. Incloeu esta sentència en el llibre de sentències.  
Notifiqueu esta resolució a les parts, amb expressió que en contra es pot interposar recurs d'apel·lació en el termini de 20 dies des de la seua notificació, davant d'este Jutjat i per a l'Audiència Provincial de València.  
De conformitat amb el que disposa la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà requisit imprescindible que s'haja consignat en l'entitat Banesto i en el compte de depòsits i consignacions d'este Jutjat i procediment, la suma de cinquanta euros (50 €) fixant com a concepte "Recurs 02 civil-apel·lació".  
Esta és la meua sentència, jutjant en esta instància, que pronuncie, mane i firme».  
Atés que es desconeix el domicili o residència actuals de la part demandada, Ramón Alfredo Ruiz Alva, he acordat publicar este edicte, a fi que valga de notificació al citat demandat.  
  
  
València, 30 de maig de 2012.- La secretària judicial: Edurne Zubia Zubimendi.
Diari Oficial de la Generalitat Valenciana


Sumari del DOGV 6784, del 29-05-2012 (2012/5073)

Notificació en extracte de la Resolució dictada en data 1 de febrer de 2012 pel director general de Formació i Qualificació Professional referent al procediment de reintegrament iniciat en l'expedient FOTAE/2010/12/46, desplegat per l'entitat Associació de Gitanos de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6784

Data del DOGV
:   29-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5073


Organisme emissor
:   Conselleria d'Educació, Formació i Ocupació

Tipus de document
:   Anunci

Notificació en extracte de la Resolució dictada en data 1 de febrer de 2012 pel director general de Formació i Qualificació Professional referent al procediment de reintegrament iniciat en l'expedient FOTAE/2010/12/46, desplegat per l'entitat Associació de Gitanos de València. [2012/5073]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es fa públic que en data 1 de febrer de 2012 el director general de Formació i Qualificació Professional va dictar una resolució el contingut de la qual afecta la revisió de l'expedient FOTAE/2010/12/46, Taller impartit per l'entitat Associació de Gitanos de València, pel fet que, havent-ho intentat dos vegades, no s'ha pogut fer la notificació en l'últim domicili conegut.  
  
La resolució i l'expedient es troben en la Direcció General de Formació i Qualificació Professional, sítia en el carrer de Navarro Reverter, núm. 2, de València, en horari d'oficina, i la interessada hi pot comparéixer en el termini de 10 dies comptats des de l'endemà de la publicació del present anunci per a prendre coneixement del contingut íntegre de l'acte i que es tinga constància de tal coneixement.  
La resolució mencionada és definitiva en via administrativa, i en contra podrà interposar-se un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació, d'acord amb el que establix l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de la interposició de qualsevol altre recurs que es considere procedent.  
  
València, 10 de maig de 2012.- El director general de Formació i Qualificació Professional: Felipe Codina Bellés.
Diari Oficial de la Generalitat Valenciana


Sumari del DOGV 6826, del 25-07-2012 (2012/7062)

Informació pública de la memòria justificativa de la retaxació de càrregues del programa d'actuació integrada corresponent al sector 7F (pla parcial sectors 6I, 6II i 7F).
---------------------------------------------------------------------------------------------------------------------------------------------------------------------------

### Dades del document

Número de DOGV
:   6826

Data del DOGV
:   25-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7062


Data del document
:   02-07-2012

Organisme emissor
:   Ajuntament de Mutxamel

Tipus de document
:   Anunci

Descriptors 

:   * Mutxamel
    * pla d'urbanisme
    * administració local

Informació pública de la memòria justificativa de la retaxació de càrregues del programa d'actuació integrada corresponent al sector 7F (pla parcial sectors 6I, 6II i 7F). [2012/7062]  
La Junta de Govern, en sessió celebrada el 18.06.2012, va acordar sotmetre a informació, durant el termini de 15 dies, de conformitat amb l'article 2 i 3 del Reglament d'Ordenació i Gestió Territorial i Urbanística (ROGTU), la memòria justificativa de la retaxació de càrregues del PAI corresponent al sector 7F (pla parcial sectors 6I, 6II i 7F), presentada per l'agent urbanitzador Consultores Urbanos del Mediterráneo, SL. Aquest tràmit d'informació pública s'anunciarà mitjançant la publicació d'un anunci en el Diari Oficial de la Comunitat Valenciana. Aquest anunci determinarà l'inici del còmput del termini de 15 dies per a formular al·legacions a la retaxació tramitada.  
Així mateix, i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest edicte es publica per als titulars registrals que siguen desconeguts, dels qui s'ignora el lloc de la notificació o bé, intentada aquesta, no s'haja pogut practicar.   
  
  
Mutxamel, 2 de juliol de 2012.- El regidor delegat de l'ATAC: José A. Bermejo Castelló.
Diari Oficial de la Generalitat Valenciana


Sumari del DOGV 6692, del 16-01-2012 (2012/288)

Notificació i citació a termini a la persona interessada en el recurs contenciós administratiu número 01/0075/2011-G.
---------------------------------------------------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/288


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació i citació a termini a la persona interessada en el recurs contenciós administratiu número 01/0075/2011-G. [2012/288]  
Pel fet d'haver resultat infructuoses les gestions realitzades per a efectuar la notificació dirigida a José M. Bergé Ainz, en representació de Los Almendros, SA, al domicili que figura en l'expedient de referència, PL-06/0369, de Pla parcial modificatiu del sector Almiserà, av. de Maisonnave, núm. 27-2n, 03364 Alacant, d'acord amb el que preveu l'article 59.4 de la Llei de règim jurídic de les administracions públiques, es porta a efecte per aquest edicte.  
Acte que es notifica:  
Ref.: expedient PL-06/0369. La Vila Joiosa. Pla parcial modificatiu del sector Almiserà.  
Recurs contenciós administratiu 01/0075/2011-G.  
El director general d'Avaluació i Qualitat Ambiental, en data 1 de setembre de 2011, va adoptar la resolució que a continuació literalment es transcriu:  
«El Tribunal Superior de Justícia de la Comunitat Valenciana, Sala Contenciosa Administrativa, Secció Primera, ha sol·licitat la remissió de l'expedient administratiu de referència en relació amb el recurs contenciós administratiu 01/0075/2011-G interposat per Francisco Jerónimo Ávila i Ávila Roma, SL, contra la desestimació presumpta de revisió contra l'Acord de la Comissió Territorial Urbanisme Alacant de 29.03.2010, sobre la modificació puntual del PGOU i Pla parcial de millora del sector Almiserà, expedient 32/10 la Vila Joiosa, sobre urbanisme i ordenació del territori.  
De conformitat amb el que estableixen els articles 48 i 49 de la vigent Llei reguladora de la jurisdicció contenciosa administrativa, resolc:  
Acordar la remissió de l'expedient administratiu de referència a l'esmentat Tribunal; notificar aquesta resolució immediatament a totes les persones interessades que apareguen en aquest, a excepció dels recurrents del contenciós, i citar-les perquè puguen comparéixer i personar-se en les interlocutòries en el termini de nou dies, si al seu dret convé, en qualitat de demandats, i fer-los saber que han de comparéixer degudament representats en la forma establida en els articles 23.2 i 23.3 de la Llei de la jurisdicció contenciosa administrativa. I una vegada complits aquests tràmits que incorporen aquestes notificacions i emplaçaments a l'expedient administratiu, remetre'l a la sala de justícia esmentada.»  
  
Alacant, 4 de novembre de 2011.- El cap del Servei Territorial d'Urbanisme: Francisco Javier Sogorb Guerra.
Diari Oficial de la Generalitat Valenciana


Sumari del DOGV 6763, del 27-04-2012 (2012/4034)

Notificació de diversos actes administratius a diverses persones interessades de la província de València, en relació amb expedients de foment de l'ocupació. Expedient ECONT7/2007/4927/46 i altres.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4034


Organisme emissor
:   Servei Valencià d'Ocupació i Formació

Tipus de document
:   Anunci

Notificació de diversos actes administratius a diverses persones interessades de la província de València, en relació amb expedients de foment de l'ocupació. Expedient ECONT7/2007/4927/46 i altres. [2012/4034]  
  
Procediment: resolució de reintegrament  
  
  
  
  
  
  
Atés que no s'ha pogut efectuar la notificació de manera personal i directa a les persones interessades, de l'acte administratiu que s'indica a continuació, se'n publica un extracte en el Diari Oficial de la Comunitat Valenciana de conformitat amb el que disposa l'article 61 de la Llei 30/1992, de Règim Jurídic de les Administracions Publiques i del Procediment Administratiu Comú, en relació amb l'article 59.5 del mateix text legal.  
  
  
Procediment: acord d'inici  
  
  
  
  
Procediment: resolució de renúncia  
  
  
  
  
Procediment: resolució de revocació  
  
  
  
  
Procediment: resolució de recurs  
  
  
  
  
  
  
\* \* \* \* \* \* \* \* \* \* \*  
  
  
  
  
Procedimiento: Resolución de Reintegro.  
  
  
  
  
  
Procedimiento: Acuerdo de Inicio.   
  
  
  
  
Procedimiento: Resolución de Renuncia.  
  
  
  
  
Procedimiento: Resolución de Revocación.  
  
  
  
  
Procedimiento: Resolución de Recurso.  
  
  
  
  
Perquè la persona interessada puga prendre coneixement íntegre de l'acte i en quede constància, podrà comparéixer en el termini de 10 dies des de la publicació d'este anunci en el Diari Oficial de la Comunitat Valenciana, a la Direcció Territorial d'Ocupació del SERVEF, sítia en l'avinguda del Baró de Càrcer 36, 4a planta, de dilluns a divendres de 09.00 a 14.00 hores.  
  
València, 17 d'abril de 2012.- La cap de secció de Foment d'Ocupació de València: Josefa Mas Gisbert.